SLUŽBENI GLASNIK GRADA DUBROVNIKA

Broj 14. Godina LXII

Dubrovnik, 22. rujna 2025. od stranice

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sadržaj

GRADONAČELNIK

138. Odluka o održavanju manifestacije „Dubrovačka trpeza 2025“

139. Izmjene plana prijma u službu u upravna tijela Grada Dubrovnika za 2025. godinu

**GRADONAČELNIK**

**138**

Na temelju članka 48. st. 1. Zakona o lokalnoj i područnoj (regionalnoj) samoupravi (Narodne novine broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20), članka 48. Statuta Grada Dubrovnika („Službeni glasnik Grada Dubrovnika“ br. 2/21 ), a u vezi sa člankom 12. Zakona o ugostiteljskoj djelatnosti (Narodne novine broj 85/15, 121/16, 99/18, 25/19, 98/19, 32/20, 42/20, 126/21 ) i člankom 12. Odluke o ugostiteljskog djelatnosti na području Grada Dubrovnika („Službeni glasnik Grada Dubrovnika“ broj 23/17,13/19,10/22 i 11/23), gradonačelnik Grada Dubrovnika donio je

**ODLUKU**

**o održavanju manifestacije “DUBROVAČKA TRPEZA 2025“**

Članak 1.

Tradicionalna manifestacija „DUBROVAČKA TRPEZA 2025“, održat će se na Stradunu dana 19. listopada 2025. godine s početkom u 11:00 sati uz prigodni kulturno-zabavni program.

“DUBROVAČKA TRPEZA 2025” (dalje u tekstu manifestacija) je po svom karakteru gastronomska i humanitarna manifestacija, te je kao takva od iznimnog značaja za Grad Dubrovnik kao i za promociju turističko-ugostiteljske ponude Dubrovnika.

Članak 2.

Organizator manifestacije iz točke 1. ove Odluke je Grad Dubrovnik, u suradnji sa Turističkom zajednicom grada Dubrovnika, Dubrovačko - neretvanskom županijom, Hrvatskom gospodarskom komorom - Županijskom komorom Dubrovnik, Obrtničkom komorom Dubrovačko - neretvanske županije, Cehom ugostitelja i turističkih djelatnika grada Dubrovnika te Turističkom i ugostiteljskom školom Dubrovnik.

Članak 3.

Svi gospodarski subjekti - dobrovoljni sudionici manifestacije, kao i sudionici koji su obvezni sudjelovati sukladno sklopljenom Ugovoru o zakupu javne površine, pružat će ugostiteljske usluge usluživanja jela, pića i napitaka te s istim mogu započeti najranije u 11:00 sati na dan održavanja manifestacije.

Sva prikupljena sredstva od manifestacije iz točke 1. ove Odluke namijenjena su za pomoć Udruzi za savjetovanje, edukaciju i pomoć roditeljima djece s posebnim potrebama “Poseban prijatelj”.

Članak 4.

Ova Odluka stupa na snagu danom donošenja i objaviti će se u „Službenom glasniku Grada Dubrovnika“.

KLASA: 311-02/25-01/02

URBROJ: 2117-1-01-25-2

Dubrovnik, 18. rujna 2025.

Gradonačelnik:

**Mato Franković**, v. r.

------------------------------

**139**

Na temelju članka 10. Zakona o službenicima i namještenicima u lokalnoj i područnoj (regionalnoj) samoupravi („Narodne novine“, broj 86/08., 61/11., 4/18., 96/18., 112/19. i 17/25), te sukladno Proračunu Grada Dubrovnika za 2025. godinu („Službeni glasnik Grada Dubrovnika“, broj 27/24.), gradonačelnik Grada Dubrovnika donosi

**IZMJENE PLANA PRIJMA U SLUŽBU U UPRAVNA TIJELA**

**GRADA DUBROVNIKA ZA 2025. GODINU**

Članak 1.

U Planu prijma u službu u upravna tijela Grada Dubrovnika za 2025. godinu („Službeni glasnik Grada Dubrovnika“, broj 31/24., 10/25. i 12/25) u članku 4. stavku 1. dodaju se novi podstavci:

* 1 službenik/ca završen sveučilišni prijediplomski studij ili stručni prijediplomski studiji iz područja društvenih znanosti - ekonomije na radno mjesto 3.4.1. Viši savjetnik – specijalist za gradsku riznicu u Upravni odjel za proračun, financije i naplatu;
* 1 službenik/ca završen sveučilišni diplomski studij ili sveučilišni integrirani prijediplomski i diplomski studij ili stručni diplomski studij iz područja društvenih znanosti – prava na radno mjesto 7.8. viši savjetnik I za pravna pitanja u Upravni odjel za gospodarenje imovinom, opće i pravne poslove;
* 1 službenika/ce završen sveučilišni diplomski studij ili sveučilišni integrirani prijediplomski i diplomski studij ili stručni diplomski studij iz područja društvenih znanosti – prava na radno mjesto 7.40. viši savjetnik I u Odsjek za poslovne prostore i javne površine u Upravni odjel za gospodarenje imovinom, opće i pravne poslove,
* 1 službenika/ce završen sveučilišni diplomski studij ili sveučilišni integrirani prijediplomski i diplomski studij ili stručni diplomski studij iz područja društvenih znanosti – javne uprave, prava i ekonomije na radno mjesto 7.44.1. viši savjetnik I u Odsjek za poslovne prostore i javne površine u Upravni odjel za gospodarenje imovinom, opće i pravne poslove;
* 1 službenik/ca završen sveučilišni diplomski studij ili sveučilišni integrirani prijediplomski i diplomski studij ili stručni diplomski studij iz područja tehničkih znanosti, u na radno mjesto 10.49. savjetnik I za promet u Upravni odjel za komunalne djelatnosti, promet, more i mjesnu samoupravu.

Članak 2.

Izmjene Plana prijma u službu u upravna tijela Grada Dubrovnika za 2025. godinu objavit će se u „Službenom glasniku Grada Dubrovnika“ i stupa na snagu prvog dana od dana objave.

KLASA: 112-01/24-02/01

URBROJ: 2117-1-01-25-20

Dubrovnik, 22.rujna 2025.

Gradonačelnik:

**Mato Franković**, v. r.

------------------------------